Document ID: /roh_data/filtered/fineweb-2-filterrobots_roh.jsonl.gz/25966

Il skiunz Ramon Zenhäusern dastga sperar da returnar bain baud puspè en la cuppa mundiala. Gia da Bumaun savess Zenhäusern puspè far part al circus da skis. Quai suenter ch'il skiunz vallesan è vegnì operà il glindesdi cun success vi dal polesch sanester. Sche tut giaja sco planisà sche possia el prender part al city event ad Oslo l’emprim da schaner.
Zenhäusern era sa blessà mez december durant in trenament. Tenor emprimas indicaziuns avess el stuì far ina pausa da pliras emnas.
RR novitads 17:00